རི་རྒྱུད།

མདོ་དབུས་མཐོ་སྒང་གི་རི་རྒྱུད་གཙོ་ཆེ་བ་ཤར་ནུབ་
འཁོར་ཕྱོགས་དང་ལྷོ་བྱང་འཁོར་ཕྱོགས་ཏེ་ཚན་པ་གཉིས་ཡོད།

ཤར་ནུབ་འཁོར་ཕྱོགས་ཀྱི་རི་རྒྱུད་ནི་ཕ་སྨིར་མཐོ་སྒང་ནས་
ཤར་དུ་འགྱེད་འཕྲོ་རྣམ་པའི་འཕྲེལ་བསྣོལ་བྱས་ཏེ་བསྲིངས་
ཡོད་པའི་མཐོ་སྒང་སྟེ།བྱང་ནས་ལྷོ་ལ་རིམ་བཙིན་ཆགས་པའི་
རི་རྒྱུད་དྲུག་ཡོད།
༡   ཨར་ཅག་རི་བོ་དང་མདོ་ལ།དེ་ནི་མཐོ་སྒང་གི་བྱང་སྣེར་ཆགས་ཏེ།
མདངས་ཅན་ཉག་ག་ནི་རི་གཉིས་ཀྱི་དབྱེ་མཚམས་ཀྱི་ཐིག་ལེ་ཡིན།
༢ ཁུན་ནུ་རི་བོའི་ནུབ་ནས་བརྩམས་པའི་ཕ་སྨིར་མཐོ་སྒང་།
ཤར་དུ་བསྲིངས་པའི་སི་ཁྲོན་ཞིང་ཆེན་གྱི་ནུབ་བྱང་གི་རི་རྒྱུད་དེ།
རིང་ཚད་སྤྱི་ལེ་༢༥༡༠༠ཡོད་ལ།མཐོ་ཚད་ཆུ་མཚམས༥༠༠༠ནས་༦༠༠༠ཡིན།

༣ ཁ་ལ་ཁུ་ནུ་ལ་དང་གདང་ལ་རི་རྒྱུད།ཁ་ལ་ཁུ་ནུ་ལ་དེ་ཕལ་ཆེ་བ་ཤིན་
ཅང་དང་ཀ་ཤི་སྨིར་འབྲེལ་མཚམས་སུ་ཆགས་ཤིང་།བོད་ཁོངས་སུ་རི་དེ་
ཤར་རྒཡུད་ཀྱི་ཆ་ཤས་ཙམ་ལས་མེད།གདང་ལ་རི་རྒྱུད་ནི་བོད་ལྗོངས་དང་
མཚོ་སྔོན་གྱི་ས་མཚམས་དབྱེ་ཐིག་ལྟ་བུ་ཡིན།
༤ གངས་ཏི་སེའདང་གཉན་ཆེན་ཐང་ལྷའི་རི་རྒྱུད།
དེའ་ཤར་ནུབ་རིང་ཚད་ཧ་ལམསྤྱི་ལེ༡༤༠༠དང་ལྷོ་བྱང་གི་
ཞེང་ཚད་སྤྱི་ལེ༨༠ཡོད་ལ།མཐོ་ཚད་ཆུ་མཚམས༥༨༠༠ནས་
༦༠༠༠དང་སྨི་༦༠༠༠བརྒལ་བའི་རི་རྩེ༢༥སྣང་།
༥ཧི་མ་ལ་ཡའི་རི་རྒྱུད།
དེ་ནི་མཐོ་དབུས་མཐོ་སྒང་གི་ལྷོ་མཐའི་རྒྱུད་དུ་ཆགས་ཤིང་
བོད་ཀྱི་གཞུང་རྒྱུག་རི་རྒྱུད་ཆེ་ཤོས་རེད།རི་རྒྱུད་དེའི་རིང་ཚད་
ལ་སྤྱི་ལེ༢༤༠༠དང་ཞེང་ལ་སྤྱི་ལེ༢༠༠ནས༣༠༠བར་ཡོད་ལ།རི་
རྒྱུད་དའི་སྣེ་གཉིས་ནང་དུ་གུག་ཅིང་དཀྱིལ་རྒྱུད་ལྷོ་ཕྱོགས་སུ་
འབུར་བས་དབྱིབས་གཞུ་དང་མཚུངས་ཤིང་རི་བོ་མཐོ་ཞིང་
གཟར་ལ།ཆ་སྙོམས་མཐོ་ཚད་ཆུ་མཚམས་རྨིད་༦༠༠༠ཡན་ཤིན་གྱི་
ཡོད།རྨིད་༧༠༠༠བརྒལ་བའི་རི་རྩེ་༤༠ལྷག་དང་རྨིད་༨༠༠༠ལ་
སླེབས་པའི་༡༠ལྷག་ཙམ་ཡོད།འཛམ་གླིང་གི་རི་བོ་མཐོ་ཤོས་ཇོ་མོ་
གླང་མ་དེ་ཡང་རི་རྒྱུད་དེའི་དཀྱིལ་རྒྱུད་རང་རྒྱལ་དང་བལ་བོའི་ས་
མཚམས་སུ་ཆགས་ཤིང་མཐོ་ཚད་ཆུ་མཚམས༨༨༤༨.༡༣ཡོད།

༦ ལྷོ་བྱང་་འཁོར་ཕྱོགས་ཀྱི་རི་རྒྱུད་ནི་གཙོ་ཆེར་མཐོ་སྒང་གི་ཤར་
ལྷོའི་རྒྱུད་ཀྱི་བོད་ལྗོངས་ཤར་ཕྱོགས་དང་སི་ཁྲོན་གྱི་ནུབ་ཕྱོགས་ 
སུ་ཆགས་ཤིང་།ལྷོ་བྱང་ཕྱོགས་སུ་མཉམ་གཤིབ་ཏུ་སྟར་ཆགས་པར་
བསྒྲིགས་པའི་རི་ཆེན་དང་ལུང་གཞུང་དུ་མ་ལས་གྲུབ་སྟེ།དེ་ལ་འཕྲེད
་ཆོད་རི་རྒྱུད་དུ་བྱའོ།

 ཟིན་ཐོ་འམ་དཔྱད་གཞི། 
 དཔྱད་གཞིའི་དཀར་ཆག། 
 ད་དུང་གཟིགས། 
 ཕྱི་ཕྱོགས་དྲ་མཐུད། 

Category:བོད་ཀྱི་རི་རྒྱུད།